روسیا خاریجی ایشلر باخانی سرگئی لاوروو، قوزئی کره‌نین نوکلئر سلاح‌لارا صاحب بیر اؤلکه اولماسینی قبول ائتمه‌دیک‌لرینی سؤیله‌دی.
روسیانین ولادیمیر بؤلگه‌سینده قاتیلدیغی بیر فورومدا دانیشان لاوروو،
"قوزئی کره‌، نوکلئر سلاح‌لارین یاییلماماسی آنلاشما‌سی امضالامیشدی آنجاق داها سونرا بو آنلاشما‌دان چکیلدی. بو گون ایسه پیونگ‌یانگ رهبرلیگی، نوکلئر سلاح اوره‌تمک اوچون بوتون قانونی حاق‌لارا صاحب اولدوغونو سؤیله‌ییر. آنجاق روسیانین توتومونو بیلیرسینیز. بیز، نوکلئر بیر قوزئی کره‌نی قبول ائتمیریک" دئدی.
لاوروو، روسیا و چینین، بحرانین چوخ ساییدا انسانی ایتکییه یول آچا‌جاق شکیلده درینلشمه‌سی‌نین قارشی‌سینی آلماق اوچون بیر سیرا تکلیف سوندوغونو دا بیلدیردی.
اؤته یاندان لاوروو، آمریکا و قوزئی کره‌ آراسین‌داکی گرگینلیگین بؤیوک بیر ساواشا چئوریلمه احتیمالی‌نین چوخ یوکسک اولدوغونو ایفاده ائتدی.
